كان العدد مش كبير فكنت قريبة م الكعبة، وبدأت أقرب لقتني قدام مقام سيدنا إبراهيم عليه السلام، وشفت مقام قدمه الشريفة، وقفت وألقيت عليه التحية حبيبي يا خليل الله ما أعظمها مكانة، وبدأت أسمع مناجاه بكل اللغات اللي سمعتها واللي عمري ما سمعتها، رفعت راسي شفت أجناس من كل بقاع الأرض في مكان واحد، الكل بيدعي والكل بيبكي، اللي ماسك كتاب بيقرا منه، واللي بيدعي بقلبه، واللي بيقوله مش عارف أقولك إيه أنت عارف وعالم، ستات شايلة أطفال، وشباب ساندة أباء وأمهات، والكل في حالة وجل وعظة.